Diari Oficial de la Generalitat Valenciana


Sumari del DOGV 6634, del 20-10-2011 (2011/10548)

RESOLUCIÓ de 4 d'octubre de 2011, de la Secretaria Autonòmica d'Agricultura, Pesca, Alimentació i Aigua, d'autorització per a cultiu d'ostra japonesa (Crassostrea gigas) en la clotxinera Francisca, situada a la marcació número 6 del port de València.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6634

Data del DOGV
:   20-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10548


Data del document
:   04-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * empresa privada

RESOLUCIÓ de 4 d'octubre de 2011, de la Secretaria Autonòmica d'Agricultura, Pesca, Alimentació i Aigua, d'autorització per a cultiu d'ostra japonesa (Crassostrea gigas) en la clotxinera Francisca, situada a la marcació número 6 del port de València. [2011/10087]  
Vista la sol·licitud d'autorització, amb data 14 de març de 2011, per a cultiu d'ostra japonesa (Crassostrea gigas) en la clotxinera Francisca, situada a la marcació núm. 6 del port de València (expedient núm. AMIA/46.0010).  
Vista la memòria tècnica presentada.  
Vista la proposta d'autorització del director territorial de la Conselleria d'Agricultura, Pesca, Alimentació i Aigua, datada a València el 14 de juny de 2011, resolc:  
Autoritzar el cultiu d'ostra japonesa (Crassostrea gigas) en la clotxinera Francisca, situada a la marcació núm. 6 del port de València. Este cultiu es podrà simultaniejar amb el de clòtxina.   
Les característiques productives s'adequaran en tot moment a la memòria tècnica de 26 d'abril de 2011. Caldrà comunicar qualsevol variació a la Conselleria d'Agricultura, Pesca, Alimentació i Aigua.  
  
La capacitat autoritzada de producció anual és de 16,2 t d'ostres.  
  
Cal complir les condicions següents:  
  
Primer  
Efectuar una relació de cada una de les vendes efectuades, amb indicació de la data i el lloc de venda, l'espècie comercialitzada, els quilograms i el preu.  
Quan els productes es transporten per a la venda a un lloc diferent del lloc de cria han d'anar acompanyats d'un document de transport expedit pel productor en què s'especifique la informació anterior.  
  
El titular de l'establiment de producció remetrà la informació indicada en els dos paràgrafs anteriors, en suport informàtic amb format de fitxer normalitzat, a la Direcció Territorial de la Conselleria d'Agricultura, Pesca, Alimentació i Aigua, durant la primera setmana del mes següent a què es referixen les dades.  
  
Segon  
Esta autorització tindrà vigència mentres que no es produïsca la paralització de l'activitat sense causa justificada, segons el parer dels servicis tècnics de la Conselleria d'Agricultura, Pesca, Alimentació i Aigua, o l'extinció de les autoritzacions.  
  
Tercer  
Este establiment queda afecte al que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i ha de notificar a les direccions territorials de la Conselleria d'Agricultura, Pesca, Alimentació i Aigua de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que en formen part.  
b) El cessament de l'activitat.  
c) Les ajudes públiques concedides a l'establiment amb indicació de la finalitat.  
d) Els canvis de domicili o raó social i del número d'identificació social.  
  
Quart  
Atés que l'ostra japonesa (Cassostrea gigas) figura en l'annex I (llista de possibles espècies portadores) del Reglament (CE) núm. 1251/2008, de la Comissió, de 12 de desembre de 2008, pel qual s'aplica la Directiva 2006/88/CE, del Consell, pel que fa a les condicions i els requisits de certificació per a la comercialització i la importació a la Comunitat d'animals de l'aqüicultura i productes derivats i s'establix una llista d'espècies portadores, les partides de llavor s'han d'adquirir en establiments que en garantisquen les condicions sanitàries i, per tant, han d'anar acompanyades d'un certificat zoosanitari emplenat d'acord amb el model establit en l'annex II del reglament esmentat.  
  
Cada vegada que es reba una partida d'esta llavor caldrà informar-ne la Conselleria d'Agricultura, Pesca, Alimentació i Aigua, que verificarà els certificats sanitaris.  
Contra esta resolució, que no posa fi a la via administrativa, es pot interposar un recurs d'alçada davant de la consellera d'Agricultura, Pesca, Alimentació i Aigua, en el termini d'un mes comptador des de l'endemà de la notificació de la resolució, d'acord amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 4 d'octubre de 2011.- El secretari autonòmic d'Agricultura, Pesca, Alimentació i Aigua: José Monzonís Salvia.